জম্মু ও কাশ্মীরে রহস্যময় পাক ড্রোন!

ওয়েব ডেস্ক : ভারত-পাকিস্তান সীমান্তে রহস্যময় পাক ড্রোন (Drone)! যার জেরে চাঞ্চল্য ছড়াল জম্মু ও কাশ্মীরের (Jammu and Kashmir) সাম্বা সেক্টরে। ইতিমধ্যে ড্রোনের খোঁজে তল্লাশি শুরু করেছে ভারতীয় সেনা (Indian Army) ও জম্মু কাশ্মীর পুলিশ (Jammu and Kashmir Police)। এই ঘটনায় সীমান্ত এলাকা আতঙ্কের সৃষ্টি হয়েছে।

জানা যাচ্ছে, শুক্রবার গভীর রাতে সাম্বা সেক্টরের নাঙ্গা গ্রামে এই ড্রোনের (Drone) উপস্থিতি লক্ষ্য করা যায়। তবে তা প্রথমে নজরে আসে স্থানীয় বাসিন্দাদের। তার পরেই ভারতীয় নিরাপত্তা বাহিনীকে এ নিয়ে খবর দেওয়া হয়। এর পরেই ড্রোনের খোঁজে গোটা এলাকা ঘিরে ফেলা হয় বাহিনীর তরফে। শুরু হয় জোর তল্লাশি।

আরও খবর : আরব সাগরে মর্মান্তিক দুর্ঘটনা, ডুবে গেল একই পরিবারের ৪

প্রসঙ্গত, বিভিন্ন সময় ড্রোনের (Drone) মাধ্যমে পাকিস্তানের তরফ থেকে ভারতে অস্ত্র অথবা মাদক পাচার করা হয়ে থাকে। সেই কারণেই কি সীমান্ত এলাকায় এই ড্রোনের উপস্থিতি লক্ষ্য করা গিয়েছে? প্রশ্ন উঠছে। তবে এ নিয়ে বাহিনীর তরফে গ্রামবাসীদের সতর্ক করা হয়েছে। অন্যদিকে সীমান্ত এলাকার গ্রামগুলিকেও বাহিনীর তরফে সতর্ক বার্তা পাঠানো হয়েছে। এর পাশাপাশি ড্রোনের খোঁজে ইতিমধ্যে শুরু হয়েছে জোর তল্লাশিও।

প্রসঙ্গত, বর্তমানে পাক সেনার পাশাপাশি জঙ্গিদের তরফেও ড্রোন (Drone) ব্যবাহার করা হয়ে থাকে। এই অস্ত্র ব্যবহার করে অতীতে ভূস্বর্গে নাশকতা ছড়ানোর ঘটনা ঘটেছে। তবে বাহিনীর তরফে অ্যান্টি ড্রোন গান মোতায়েন করা হয়েছে। কিন্তু তার পরেও জম্মু ও কাশ্মীরের সাম্বা সেক্টরে দেখা গেল রহস্যময় পাক ড্রোন!